Дата 10.11 . 2020 Автор : Йоша Вебер , Робърт Мюдж Покойници са " гласували " на изборите в САЩ ? Изборът на Тръмп е бил " откраднат " ? Имало е софтуерни измами ? Това твърдят Доналд Тръмп и неговите привърженици . Така ли е ? Дойче Веле провери фактите . Ето каква е истината : " Гласували " ли са покойници на изборите в САЩ ? В социалните мрежи беше публикувано твърдението , че в Уейн , щата Детройт , са подадени над 14 000 гласове от мъртъвци . Така ли е наистина ? Имало ли е масово подадени гласове от починали хора ? Това твърдение се оказва чиста лъжа : списъците с имената на починали хора , поместени в Туитър и други социални медии , за които се твърдеше , че са били гласували , внезапно изчезнаха от интернет . А търсенето в базата данни , която беше дадена като линк , не води до никакво попадение . Доказателства в полза на горното твърдение следователно няма . На избори в САЩ обаче не е нещо необичайно избирателните списъци да съдържат и имена на мъртъвци - но това са хора , които са починали непосредствено преди изборния ден , поради което списъците не са могли да бъдат актуализирани . Вътрешното министерство на Мичиган обясни освен това , че всички бюлетини на починали избиратели не се зачитат - дори ако даден човек е изпратил бюлетината си по пощата , но е починал непосредствено преди изборния ден . Известно объркване създадоха и случаите на хора с идентични имена . Такъв беше случаят с Уилям Брадли , починал през 1984 година , чийто глас е бил зачетен . Какво показа проверката ? Всъщност е ставало дума за глас , подаден от сина на въпросния Уилям Брадли , чиято бюлетина първоначално погрешно е била отчетена като глас на бащата . По неоспорим начин бяха опровергани и твърденията , че в Пенсилвания масово са били приемани бюлетини на мъртъвци . Подадените гласове са повече от регистрираните избиратели ? Подобни обвинения масово се разпространяваха из социалните медии . Твърдеше се например , че в Уисконсин са гласували 101 % от избирателите . Тези информации не отразяват истината . В социалните медии бяха използвани стари данни : твърдеше се например , че са подадени 3 239 920 гласове при само 3 129 000 регистрирани избиратели . Избирателната комисия на Уисконсин ( Wisconsin Election Comission ) обаче представя на сайта си други данни : там се казва , че към 1 ноември 2020 са били регистрирани 3 684 726 избиратели . А актуалният им брой в момента може да е дори по - висок , тъй като нови избиратели са имали право да се регистрират и в самия изборен ден ( 3 ноември ) . Но по - важното е друго : броят на регистрираните избиратели ( 3 684 726 ) така или иначе е по - голям от броя на подадените гласове , който е 3 297 473 ( по данни от 9 ноември , според " Ню Йорк Таймс " ) . Същата ситуация се наблюдава и в останалите щати с променливо гласуване . В Пенсилвания например е имало 6 760 137 гласа и 9 091371 регистрирани избиратели . В Невада подадените гласове са били 1 280 639 , а регистрираните избиратели - 1 821 864 . В Аризона гласовете са били общо 3 354 572 при 4 281 152 имащи право на глас . Цифрите доказват , че броят на гласовете във всички случаи е бил по - нисък от броят на регистрираните избиратели . Обвиненията на републиканците за измами по този въпрос не почиват на никакви доказателства . Бил ли е " откраднат " изборът на Доналд Тръмп ? Пред последните дни Доналд Тръмп многократно твърдеше , че изборът му е бил " откраднат " , без обаче да представи доказателства . Вместо това той се позовава на " най - добрите социолози на Великобритания " , които били обявили , че няма как Байдън да е получил повече гласове от Обама . Източникът на това твърдение навярно ще изненада дори привържениците на Тръмп : става дума за булевардния британски вестник " The Sunday Express " , който си сътрудничи с Патрик Бешъм , ръководителя на американския мозъчен тръст Democracy Institute . Същият Бешъм беше прогнозирал преди изборите , че Тръмп ще победи и беше написал , че " в нощта на изборите в Пенсилвания , Мичиган и Уисконсин по чудодеен начин " изведнъж се били се появили " няколкостотин гласа за Байдън " . Тези фалшиви твърдения на изборния екип на Тръмп вече бяха опровергани . Голям брой съдии , включително и сред онези с консервативна политическа насоченост , отхвърлиха жалбите , подадени от екипа на Тръмп като несъстоятелни . Имало ли е софтуерни измами ? Председателката на републиканците в Мичиган Лора Кокс твърдеше , че поради софтуерна грешка 6000 избирателски гласа за Доналд Тръмп , подадени в Антрим Каунти , внезапно са били преброени в полза на Джо Байдън . Вярно ли е това ? В Антрим Каунти наистина е имало грешка в преброяването . Но тъй като софтуерът е подавал грешни данни , местните власти са разпоредили да бъде извършено ръчно преброяване на гласовете . Така в крайна сметка грешката е била коригирана . Проблемът обаче не е бил в софтуера , както твърдят републиканците , а в начина на прилагането му . Тази грешка бързо е била установена и коригирана , заяви Джослин Бенсън , министърка на вътрешните работи на Мичиган . С други думи - грешката по никакъв начин не е повлияла на крайния резултат . Този факт беше потвърден и от професора по информатика от Мичиган Алекс Халдерман .